স্বাস্থ্য সুরক্ষায় নিম গাছের নানা অংশকে ব্যবহার করতে পারেন আপনি। নিমগাছের ঔষধি গুণ তুলনাহীন। রোগ প্রতিকার ও নিরাময় নিমের রয়েছে অনন্য ভূমিকা। আসুন, জেনে নিই, শরীরের যত্নে ও স্বাস্থ্য সুরক্ষায় নিমকে কীভাবে ব্যবহার করা যায়.. দাঁতের যত্নে : কচি নিম ডাল দিয়ে দাঁত মাজলে দাঁত ভালো থাকে। নিম পাউডার দিয়ে দাঁত মাজলে দাঁত ও মাড়ি থাকে সবল। আলসার নিরাময়ে : নিম পাতা ও নিম বীজের রস খেলে আলসার ভাল হয়। ক্যান্সার প্রতিরোধে : ক্যান্সার প্রতিরোধে নিমপাতার ভূমিকা অতুলনীয়। বিশেষ করে নিম তেল, বাকল ও পাতার রস ব্যবহারে ক্যান্সার-টিউমার, স্কিন ক্যান্সার প্রভৃতি উপশম হয়। হৃদরোগ প্রতিকারে : নিম পাতার রস খেলে হৃদরোগে উপকার পাওয়া যায়। নিম পাতার রস ব্লাডপ্রেশার ও কোলেস্টেরল কমাতে সাহায্য করে। নিম রক্ত পাতলা করে, হার্টবিট কমাতেও ভূমিকা রাখে। জন্ডিস প্রতিকারে : ২৫ /৩০ ফোঁটা নিমপাতার রস একটু মধুর সাথে মিশিয়ে সকালে খালি পেটে খেলে জন্ডিস রোগ থেকে মুক্তি পাওয়া যায়। বহুমূত্র রোগ নিরাময়ে : প্রতিদিন সকালে ১ চামচ নিমপাতার রস খালি পেটে ৩ মাস খেলে ডায়বেটিস ভাল হয়। নিম পাতার রস খেলে ইনসুলিন নেয়ার প্রবণতা ৩০-৭০% কমে যায়।চোখের ব্যথা নিরাময়ে : চোখে চুলকানি হলে পানিতে দশ মিনিট নিমপাতা সিদ্ধ করে ঠাণ্ডা করে নিয়ে চোখে সেই পানির ঝাপটা দিলে আরামবোধ করবেন। মাথাধরা সারাতে : মাথাব্যথা একটি কমন রোগ। তাই যদি নিম তেল নিয়মিত মাখেন মাথা ধরা কমে যাবে।কৃমি নিরাময়ে : ৩-৪ গ্রাম নিমের ছাল গুঁড়ো করে সামান্য পরিমাণ সৈন্ধব লবণসহ সকালে খালি পেটে এক সপ্তাহ খেলে কৃমির উপদ্রব হতে রক্ষা পাওয়া যায়। নিয়মিত এক সপ্তাহ সেবন করতে হবে।